# Sonnentau

| Sonnentau |
| --- |
|
*Drosera derbyensis* |
| Systematik |
|

|  |  |
| --- | --- |
| *Chlass:* | Bedecktsamer (Magnoliopsida) |
|  | Eudikotyledone |
|  | Cherneudikotyledone |
| *Ordnig:* | Nelkeäänlechi (Caryophyllales) |
| *Familie:* | Sùnetougwächs (Droseraceae) |
| *Gattig:* | Sonnentau |

 |
| Wüsseschaftlige Name |
| *Drosera* |
| L. |

|  |  |
| --- | --- |
|  | Dialäkt: Seislertütsch |

*Drosera admirabilis*
D Gattig **Sùnetou** (*Drosera*; alemannischi Näme) bǜudet mit iiras uber 170 Aarte iini vo de grööschti Gattig vo de fliischfrässende Pflanze, si zöüt zù de Famylie vo de Sùnetougwächs (Droseraceae).

## Etymologyy

Sowou de botaanischa Naame (vom gryychische *Drosos* fer „Tou“) aus o de tütscha Naame liite sich vom glänzende Usgsee vo de zauriiche Drüüsesekrettropfe a de Spitzi vo de Tentakù ab, wo a di morgendlechi Toutropfe erinnere.

## Merkmaau

Sùnetouaarte sy säute ii-, meistens aber meejäregi Chrütter, si bǜude Rosette, sin ufrächt oder chlättere; si sin vo mitterer Grössi vo iim bis hùndert Zentymeeter, je nach Aart; Sùnetou-Aarte, wo chlättere, chii jedoch a wesentlech gröösseri Lengi erryyche, ùber 3 Meeter sy berichtet cho (*Drosera erythrogyna*). Sy chii nachwyyslech as Auter vo ùber 50 Jaar erryyche. Di Gattig isch so seer ùf d Ufnaam vo Stickstoff dùrch Ynsektefäng spezyalysiert, dass iira ds Enzym, wo d Pflanze normalerwyys fer d Ufnaam vo bodebùnenùm Nytraat bruuche, vouständig feeut.

### Wùchsfoorme

Di Gattig laat sich i verschideni Wùchsfoorme yytiile:

* *Temperierti Foorme:* Hie dezue zöle ali Aarte, wo z Öyroopa voorchäme. D Pflanze zye fer d Ùberwinterig ina Ùberwinterigsknospa, a soognannti „Hybernaakù“ yy, ùs däm si im Früüjaar ummi ustryybe (= „Hemikryptophyt“).
* *Subtroopeschi Foorme:* D Pflanze hii ùnder klymaatisch aanääernd glyychi Bedingige a ganzjäregi Vegetatyonsperyooda.
* *Zwärgdrosera:* A Grùppa vo rùnd 30 australische Aarte, wo sich dùrch Zwärgwùchs, d Bǜudig vo Bruutschùppe ù d Usbǜudig vonnera dichti Behaarig im Härze vo de Rosetta usziichne. Dia dient de Pflanze dezue, sich vo de yntensyyvi Sùna im australische Sùmmer z schǜtze. Si entspricht de Sekzyoon „Bryastrum“.
* *Chnoledrosera:* Rùnd zwenzg australeschi Aarte zye zù de Ùberduurig vomena extreem trochene Sùmmer ina ùnteryyrdeschi Chnola yy, ùs däri si im Herbst ùmmi ustryybe. Di sognannti Chnoledrosera chùnnt wytter ùndertǜut, je nachdäm, ob si ufrächt wachse, chlättere oder rosetteföörmeg sin. Di Grùppa entspricht de Ùndergattig „Ergaleium“.
* *Petiolaris-Komplex:* A tropeschi Grùppa vo australische Aarte, wo ùnder glyychblyybend hooye Temperatuure, aber i wächsùfüechte Bedingige läbt. Iinigi vo de 14 Aarte vo de Grùppa hii dezue spezieli Strategyye drusuusbǜudet, z. B. a dichti Behaarig, wo glyychermasse vo de Ustrochnig schǜtzt wy zùm Uffaa vo Kondenswasser ùs de Lùft dient; das isch eppa bim Moorgetou de Fau. Si entspricht de Sekzyoon „Lasiocephala“.

Obwou nid dùrchena Wùchsfoorm im strenge Sinn defyniert, chùnnt hüüfig no a wytteri Gruppierig aagfüürt:

* *Queenslanddrosera:* A chlyyni Grùppa vo drüüne australische Aarte (*Drosera schizandra*, *Drosera prolifera* ù *Drosera adelae*), wo bi extreem hooyer Lùftfüechtigkiit ù gringer Liechtyntensytät i Rägewäuder gedeie.

### Wùùrzle

Ds Wùùrzusysteem vo de meischte *Drosera* isch nùme schwach uspräägt. As dient houptsächlech de Verankerig vo de Pflanze im Ùndergrùnd ù zù de Wasserufnaam; fer d Näärstoffversoorgig sy d Wùùrzle fasch bedüttigslos.

As paar südafrykaaneschi Aarte spichere i iiner Wùùrzù Wasser ù Näärstoff. Bi paarne australische Aarte sy zu däm Zwäck Chnole ùs Spycherorgaan aagliit; si diene fer d Ùberduurig vo de Pflanze innera extreemi Trochehiit.

## Systematik

Systematik na Seine & Barthlott, 1994, ergänzt um Revisione und Nöibschriibige in Undergattigen und Sektione ufteilt.

zueklappe
Sektionen und Arte vor Gattig *Drosera*

|  |  |
| --- | --- |
| Undergattig Drosera
Sektion Arachnopus
* *Drosera hartmeyerorum*
* *Drosera indica*

Sektion Arcturi
* *Drosera arcturi*

Sektion Drosera
* *Drosera amazonica*
* *Drosera affinis*
* *Drosera alba*
* *Drosera aliciae*
* *Drosera anglica*
* *Drosera arenicola*
* *Drosera bequaertii*
* *Drosera biflora*
* *Drosera brevifolia*
* *Drosera burkeana*
* *Drosera capensis*
* *Drosera capillaris*
* *Drosera cayennensis*
* *Drosera cendeensis*
* *Drosera collinsiae*
* *Drosera colombiana*
* *Drosera communis*
* *Drosera cuneifolia*
* *Drosera dielsiana*
* *Drosera elongata*
* *Drosera ericgreenii*
* *Drosera esmeraldae*
* *Drosera felix*
* *Drosera filiformis*
* *Drosera glabripes*
* *Drosera grantsaui*
* *Drosera graomogolensis*
* *Drosera hamiltonii*
* *Drosera hilaris*
* *Drosera hirtella*
* *Drosera hirticalyx*
* *Drosera humbertii*
* *Drosera insolita*
* *Drosera intermedia*
* *Drosera kaieteurensis*
* *Drosera katangensis*
* *Drosera linearis*
* *Drosera madagascariensis*
* *Drosera montana*
* *Drosera natalensis*
* *Drosera neocaledonica*
* *Drosera nidiformis*
* *Drosera oblanceolata*
* *Drosera panamensis*
* *Drosera peruensis*
* *Drosera pilosa*
* *Drosera ramentacea*
* *Drosera roraimae*
* *Drosera rotundifolia*
* *Drosera solaris*
* *Drosera slackii*
* *Drosera spatulata*
* *Drosera stenopetala*
* *Drosera trinervia*
* *Drosera ultramafica*
* *Drosera uniflora*
* *Drosera villosa*
* *Drosera viridis*
* *Drosera yutajensis*

Sektion Bryastrum
* *Drosera allantostigma*
* *Drosera androsacea*
* *Drosera barbigera*
* *Drosera callistos*
* *Drosera citrina*
* *Drosera closterostigma*
* *Drosera dichrosepala*
* *Drosera echinoblastus*
* *Drosera eneabba*
* *Drosera enodes*
* *Drosera gibsonii*
* *Drosera grievei*
* *Drosera helodes*
* *Drosera hyperostigma*
* *Drosera lasiantha*
* *Drosera leioblastus*
* *Drosera leucoblasta*
* *Drosera leucostigma*
* *Drosera mannii*
* *Drosera microscapa*
* *Drosera miniata*
* *Drosera nitidula*
* *Drosera nivea*
* *Drosera occidentalis*
* *Drosera omissa*
* *Drosera oreopodion*
* *Drosera paleacea*
* *Drosera parvula*
* *Drosera patens*
* *Drosera pedicellaris*
* *Drosera platystigma*
* *Drosera pulchella*
* *Drosera pycnoblasta*
* *Drosera pygmaea*
* *Drosera roseana*
* *Drosera rechingeri*
* *Drosera sargentii*
* *Drosera scorpioides*
* *Drosera sewelliae*
* *Drosera silvicola*
* *Drosera spilos*
* *Drosera stelliflora*
* *Drosera walyunga*

Sektion Coelophylla
* *Drosera glanduligera*

Sektion Lasiocephala
* *Drosera banksii*
* *Drosera brevicornis*
* *Drosera broomensis*
* *Drosera caduca*
* *Drosera darwinensis*
* *Drosera derbyensis*
* *Drosera dilatato-petiolaris*
* *Drosera falconeri*
* *Drosera fulva*
* *Drosera kenneallyi*
* *Drosera lanata*
* *Drosera ordensis*
* *Drosera paradoxa*
* *Drosera petiolaris*

Sektion Meristocaulis
* *Drosera meristocaulis*

Sektion Phycopsis
* *Drosera binata*

Sektion Prolifera
* *Drosera adelae*
* *Drosera prolifera*
* *Drosera schizandra*

Sektion Ptycnostigma
* *Drosera acaulis*
* *Drosera cistiflora*
* *Drosera pauciflora*

Sektion Thelocalyx
* *Drosera burmannii*
* *Drosera sessilifolia*

Sektion Oosperma
* *Drosera camporupestris*
* *Drosera tentaculata*
* *Drosera chrysolepis*
* *Drosera graminifolia*

Undergattig Ergaleium
Sektion Ergaleium
* *Drosera andersoniana*
* *Drosera bulbigena*
* *Drosera erythrogyne*
* *Drosera gigantea*
* *Drosera graniticola*
* *Drosera heterophylla*
* *Drosera huegelii*
* *Drosera intricata*
* *Drosera macrantha*
* *Drosera marchantii*
* *Drosera menziesii*
* *Drosera microphylla*
* *Drosera modesta*
* *Drosera moorei*
* *Drosera myriantha*
* *Drosera neesi*
* *Drosera pallida*
* *Drosera peltata*
* *Drosera radicans*
* *Drosera salina*
* *Drosera stricticaulis*
* *Drosera subhirtella*
* *Drosera subtilis*
* *Drosera sulphurea*
* *Drosera zigzagia*

Sektion Erythrorhizae
* *Drosera aberrans*
* *Drosera browniana*
* *Drosera bulbosa*
* *Drosera erythrorhiza*
* *Drosera lowriei*
* *Drosera macrophylla*
* *Drosera orbiculata*
* *Drosera praefolia*
* *Drosera prostratoscaposa*
* *Drosera rosulata*
* *Drosera whittakeri*
* *Drosera zonaria*
* *Drosera schmutzii*

Sektion Stoloniferae
* *Drosera fimbriata*
* *Drosera platypoda*
* *Drosera ramellosa*
* *Drosera humilis*
* *Drosera monticola*
* *Drosera porrecta*
* *Drosera rupicola*
* *Drosera prostrata*
* *Drosera purpurascens*
* *Drosera stolonifera*

Undergattig Regiae
* *Drosera regia*
 | *D. aliciae*
*Blüte von D. capensis*
*D. madagascariensis*
*D. nitidula*
*D. pulchella*
*D. kenneallyi*
*D. burmannii*
*D. erythrorhiza*
Königs-Sonnentau |

* Wilhelm Barthlott, Stefan Porembski, Rüdiger Seine, Inge Theisen: Karnivoren. Biologie und Kultur fleischfressender Pflanzen. Eugen Ulmer, Stuttgart (Hohenheim), ISBN 3-8001-4144-2. **Fehler in Vorlage:Literatur** – \*\*\* Parameterkonflikt: Unbekannte Parameter: ISBNistFormalFalsch
* A. Correa, D. Mireya, Tania Regina Dos Santos Silva: *Drosera (Droseraceae)*; in: Flora Neotropica, Monograph 96; New York 2005
* Charles Darwin: *Insectenfressende Pflanzen*; Stuttgart 1876
* Ludwig Diels: *Droseraceae*; in Adolf Engler (Hrsg.): Pflanzenr. 4, 112: 109, 1906
* Allen Lowrie: *Carnivorous Plants of Australia*, Bände 1–3, Englisch, Nedlands, Western Australia, 1987–1998

## Fuessnote

## Weblink

 **Commons: Sunnetou (*Drosera*)** – Sammlig vo Multimediadateie